প্রকাশ: ২০২০-০৫-২৭ ১১:০৮:৩৩ এএম || আপডেট: ২০২০-০৫-২৭ ২:০১:০৩ পিএম
#তুমুল #বৃষ্টিপাত #পাহাড় #ধস #শঙ্কা
চট্টগ্রাম মহানগরী ও জেলার বিভিন্ন স্থানে তুমুল বৃষ্টিপাত শুরু হয়েছে।
বুধবার (২৭ মে) সকাল ৭টা থেকে এই বর্ষণ শুরু হয়। অতি বৃষ্টির ফলে নগরীর কোথাও কোথাও জলাবদ্ধতার সৃষ্টি হয়েছে।
এ ছাড়া নগরীতে পাহাড় ধসের আশঙ্কা রয়েছে বলে আবহাওয়া দপ্তরের কর্মকর্তারা জানিয়েছেন।
চট্টগ্রামের পতেঙ্গা আবহাওয়া দপ্তরের নিয়ন্ত্রণ কক্ষ থেকে জানানো হয়, বুধবার সকাল ৯টায় দুই মিলিমিটার বৃষ্টিপাত রেকর্ড করা হয়েছে। তবে সকাল ৯টার পর যে বৃষ্টিপাত হয়েছে সে রেকর্ড পাওয়া যাবে দুপুর ১২টায়। অব্যাহত বৃষ্টিপাতের ফলে নগরীর বিভিন্ন স্থানে পাহাড় ধসের আশঙ্কা রয়েছে।
এদিকে, চট্টগ্রাম মহানগরীতে অব্যাহত বৃষ্টিপাতের ফলে নগরীর, মুরাদপুর, দুই নম্বর গেইট, বহদ্দারহাট, অক্সিজনসহ বেশ কিছু এলাকায় জলাবদ্ধতা সৃষ্টি হয়েছে।
এছাড়া, নগরীর বাইরে হাটহাজারী, ফটিকছড়ি, রাউজান, রাঙ্গুনিয়া, বোয়ালখালী, পটিয়া, আনোয়ারাসহ জেলার প্রায় সব উপজেলায় বৃষ্টিপাত হচ্ছে।